Diari Oficial de la Generalitat Valenciana


Sumari del DOGV 5198, del 14-02-2006 (2006/1277)

RESOLUCIÓ d'1 de febrer de 2006, del director general d'Administració Autonòmica, per la qual es corregeixen determinades errades existents en la resolució de 12 de desembre de 2005, del director general d'Administració Autonòmica, per la qual s'aproven les relacions de llocs de treball de l'administració al servei del Consell de la Generalitat Valenciana.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5198

Data del DOGV
:   14-02-2006

Secció del DOGV
:   II. AUTORITATS I PERSONAL - A) PLANTILLES ORGÀNIQUES I RELACIONS DE LLOCS DE TREBALL

Número del document
:   2006/1277


Data del document
:   01-02-2006

Organisme emissor
:   Conselleria de Justícia, Interior i Administracions Públiques

Tipus de document
:   Resolució

Correcció d'errades

 Descriptors 

:   * Conselleria Cultura, Educació i Esport
    * Servici Valencià d'Ocupació i Formació
    * qualificació del personal
    * administració regional
    * concurs administratiu

RESOLUCIÓ d'1 de febrer de 2006, del director general d'Administració Autonòmica, per la qual es corregeixen determinades errades existents en la resolució de 12 de desembre de 2005, del director general d'Administració Autonòmica, per la qual s'aproven les relacions de llocs de treball de l'administració al servei del Consell de la Generalitat Valenciana. [2006/X1277]  
Mitjançant resolució de la Direcció General d'Administració Autonòmica, de data 12 de desembre de 2005, es varen aprovar les relacions de llocs de treball de l'administració al servei del Consell de la Generalitat Valenciana (DOGV núm. 5159, de 21 de desembre de 2005).  
Advertides certes errades materials en l'esmentada resolució, escau efectuar-ne la correcció, d'acord amb allò que disposa l'article 105.2 de la Llei 30/1992, de 26 de novembre, modificada per la Llei 4/1999, de 13 de gener.  
Per tot això, en virtut de las competències atorgades per l'article 27.c) del Decret Legislatiu de 24 d'octubre de 1995, del Consell de la Generalitat Valenciana, pel qual s'aprova el Text Refós de la Llei de Funció Pública, i en l'exercici de la delegació de competències realitzada per ordre de 21 de desembre del 2004, del conseller de Justícia i Administracions Públiques (DOGV núm. 4909, de 23.12.2004), resolc,  
Corregir la publicació de la resolució de la Direcció General d'Administració Autonòmica, de data 12 de desembre de 2005, per la qual es varen aprovar les relacions de llocs de treball de l'administració al servei del Consell de la Generalitat Valenciana (DOGV núm. 5159, de 21 de desembre de 2005), com tot seguit s'indica en l'Annex d'aquesta resolució.  
Contra la present resolució, que esgota la via administrativa, podrà interposar-se recurs contenciós administratiu en el termini de dos mesos comptadors des de l'endemà de la publicació davant la Sala Contenciosa Administrativa del Tribunal Superior de Justícia de la Comunitat Valenciana, d'acord amb allò que disposen els articles 14 i 46 de la Llei 29/1998, de 13 de juliol, reguladora de la Jurisdicció Contenciosa Administrativa.  
València, 1 de febrer de 2006.. El director general d'Administració Autonòmica: Miguel Antonio Crespo Marzal.